Сёння сям-там у кулуарах можна пачуць, што сучасная графіка, у тым ліку і кніжная, па якасці і прафесіяналізме — ужо “не тая”, што была ў 1960 — 1980-я, у час росквіту творчасці Арлена Кашкурэвіча, Васіля Шаранговіча, Аляксандры Паслядовіч, Георгія і Наталлі Паплаўскіх, братоў Уладзіміра і Міхася Басалыг, Алены Лось, Барыса Заборава, Людвіга Асецкага, Сяргея Волкава, Эдуарда Агуновіча, а таксама іх калег з наступных пакаленняў, уключаючы Рыгора Сітніцу, Валерыя Славука, Паўла Татарнікава, Юрыя Якавенку, Льва Алімава, Валянціну Шоба, Валянціну Сідараву, Рамана Сустава, Вольгу Нікішыну, Віктара Мікіту, Андрэя Басалыгу, Таццяну Сіплевіч ды тых жа таленавітых майстроў і настаўнікаў Савіча, Вішнеўскага, Хілько. Спіс можна доўжыць…